Stephanus, decanus de Montanis, omnibus ad quos littere iste pervenerint in perpetuum. Noverit universitas audientium quod Willelmus, filius Humberti, prepositi de Ledone, in manu Guidonis abbatis guerpivit querelam quam faciebat domui de Balerna pro deposito patris sui et omnes investituras domus Balerne tam in muria videlicet XV solors quam in ceteris rebus undecunque investita esset. Anno ab Incarnatione Domini Mo Co nonagesimo IIIIo. Quod et frater ipsius Humbertus pridem fecerat bona fide laudavit et promisit sufficientem garentiam se prestare et in pace tenere. Testes, Laurencius, canonicus, magister Petrus de Glardum, Paganus Ugo Girondei, Arnondus, Ugo Caro Porci Miloteyrii, Hugo de Besanzu, Stephanus de Ponte, Andreas Paganus, David, Stephanus del Pascher, monachi.